Document ID: 32008R0726

KOMISIJOS REGLAMENTAS (EB) Nr. 726/2008
2008 m. liepos 25 d.
dėl ryžių importo licencijų išdavimo laikantis tarifinių kvotų, kurias Reglamentu (EB) Nr. 327/98 leista naudoti 2008 m. liepos mėn.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
atsižvelgdama į 1998 m. vasario 10 d. Komisijos reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą (3), ypač į jo 5 straipsnio pirmą pastraipą,
kadangi:
(1)
Reglamentu (EB) Nr. 327/98 leista naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal laikotarpius remiantis to reglamento IX priedu ir Komisijos reglamentu (EB) Nr. 60/2008 (4) (Reglamentas (EB) Nr. 60/2008, kuriuo numatyta tam tikra visiškai arba iš dalies nulukštentų ryžių, kurių kilmės šalis Jungtinės Amerikos Valstijos, importo kvotos 2008 m. vasario mėn.), ir nustatyta tų kvotų administravimo tvarka.
(2)
Liepos mėn. kvotos laikotarpio dalis yra antroji ryžių kvotų, nurodytų Reglamento (EB) Nr. 327/98 1 straipsnio 1 dalies b, c ir d punktuose, trečioji ryžių, kurių kilmės šalis Tailandas, Australija ir Jungtinės Amerikos Valstijos ir kitos valstybės, išskyrus Tailandą, Australiją ir Jungtines Amerikos Valstijas, kvotų, nurodytų tos dalies a punkte ir ketvirtoji ryžių, kurių kilmės šalis Jungtinės Amerikos Valstijos, kvotos, nurodytos tos dalies a punkte, laikotarpio dalis.
(3)
Iš pranešimo, pateikto remiantis Reglamento (EB) Nr. 327/98 8 straipsnio a punktu, paaiškėjo, kad pagal to paties reglamento 4 straipsnio 1 dalį per dešimt pirmųjų 2008 m. liepos mėn. darbo dienų pateiktose (-ų) kvotos (-ų), kurių eilės numeriai yra 09.4154 - 09.4166, paraiškose nurodytas kiekis viršija tam laikotarpiui likusį nepanaudotą kiekį. Todėl kiekį, kuriam importuoti galima išduoti licencijas, reikėtų nustatyti pagal prašomam kiekiui taikytiną paskirstymo koeficientą, taikytiną pagal atitinkamą (-as) kvotą (-as) prašomam kiekiui.
(4)
Iš minėto pranešimo taip pat paaiškėjo, kad pagal Reglamento (EB) Nr. 327/98 4 straipsnio 1 dalį per dešimt pirmųjų 2008 m. liepos mėn. darbo dienų pateiktose kvotos (-ų), kurių eilės numeris (-iai) yra 09.4127 - 09.4128 - 09.4129 - 09.419, paraiškose nurodytas kiekis yra mažesnis už (arba atitinka) tam laikotarpiui likusį nepanaudotą kiekį.
(5)
Remiantis Reglamento (EB) Nr. 327/98 5 straipsnio pirma pastraipa taip pat reikėtų nustatyti visą likusį nepanaudotą kvotų, kurių eilės numeriai yra 09.4127 - 09.4128 - 09.4129 - 09.4130 - 09.4148 - 09.4112 - 09.4116 - 09.4117 - 09.4118 - 09.4119 - 09.4166, kiekį, priskiriamą kitai kvotos laikotarpio daliai,
PRIĖMĖ ŠĮ REGLAMENTĄ:
1 straipsnis
1. Pagal ryžių importo licencijų paraiškas, pateiktas per dešimt pirmųjų 2008 m. liepos mėn. darbo dienų, laikantis Reglamente (EB) Nr. 327/98 nustatytos (-ų) ryžių kvotos (-ų), kurių eilės numeriai yra 09.4154 - 09.4166, licencijos prašomam kiekiui importuoti išduodamos pritaikius šio reglamento priede nurodytus paskirstymo koeficientus.
2. Visas likęs nepanaudotas Reglamente (EB) Nr. 327/98 numatytų kvotų, kurių eilės numeriai yra 09.4127 - 09.4128 - 09.4129 - 09.4130 - 09.4148 - 09.4112 - 09.4116 - 09.4117 - 09.4118 - 09.4119 - 09.4166, kitai laikotarpio daliai priskirtas kiekis nustatytas šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 25 d.

Labels: 3
17